આ કહાણી શરૂ થઈ હતી વર્ષ 1985-86ના સમયગાળા દરમિયાન પ્રોફેસર રમેશ બહુગુણેથી. 

પ્રોફેસર રમેશ અમલનેરની પ્રતાપ કૉલેજમાં અકાઉન્ટ ભણાવતા હતા. તેમની પાસે 20 હજાર રૂપિયાની મૂડી હતી. 

તેઓ તે રકમનું રોકાણ કરવા માગતા હતા અથવા તો તેને કોઈ બૅન્કમાં સેફ ડિપૉઝીટ કરી દેવા માગતા હતા.

બહુગુણે કહે છે, "હું મારા એક પૂર્વ વિદ્યાર્થી સુનિલ મહેશ્વરી પાસે ગયો અને તેમની પાસેથી રોકાણ સંબંધિત માહિતી મેળવવાનો પ્રયાસ કર્યો."

"સુનિલે મને પૈસા વિપ્રોના શૅરમાં રોકાણ કરવાની સલાહ આપી. વિપ્રોની ફેક્ટરી અમલનેરમાં જ હોવાથી રોકાણ કરવું પણ રિસ્ક ફ્રી હતું."

"મને ખબર હતી કે ઘણા લોકોએ આ શૅર ખરીદ્યા હતા. મેં મારી મૂડીમાં થોડી વધારે રકમ ઉમેરી અને 330 રૂપિયાના ભાવે 100 શૅર ખરીદ્યા. આ શૅરનો ભાવ સતત વધતો રહ્યો અને મને બોનસ મળતું રહ્યું."

પ્રોફેસર બહુગુણે જણાવે છે, "એક સમયે મારી પાસે 1,200થી 1,500 જેટલા શૅર હતા." 

"શૅરની કિંમત સતત વધી રહી હતી. એક શૅરની કિંમત ધીરે ધીરે વધીને 10 હજાર પર પહોંચી ગઈ." 

"થોડા શૅર મેં વેચી નાખ્યા કે જેથી કરીને હું મારા દીકરાને મેડિકલ ક્ષેત્રે સારું શિક્ષણ અપાવી શકું." 

"મારી આર્થિક સ્થિતિ સુધરી ગઈ અને મેં મેડિકલ કૉલેજની ફી ભરી દીધી."

"આજે મારો દીકરો અમલનેરમાં 40 બેડની વ્યવસ્થા ધરાવતી હૉસ્પિટલ ચલાવે છે."

અઝીમ પ્રેમજી વિશે પ્રોફેસર બહુગુણે કહે છે, "વિપ્રોના શૅરથી મને ઘણો ફાયદો પહોંચ્યો છે." 

"મેં ક્યારેય વિચાર્યું ન હતું કે મને આટલા પૈસા મળશે. વિપ્રોના સંશોધક અઝીમ પ્રેમજીની ઉદારતા વિશે સાંભળીને અમને પણ પ્રેરણા મળી."

"મારી નિવૃત્તિ પછી હું લોકમાન્ય શિક્ષણ સંસ્થાના માધ્યમથી સામાજિક કાર્યો સાથે જોડાયો." 

"આ દેશમાં ઘણા ધનવાન લોકો છે. પણ અઝીમ પ્રેમજી કરતાં વધારે ઉદાર સ્વભાવની વ્યક્તિ મેં જોઈ નથી."

દીકરાને સોંપ્યો વારસો

ભારતની બીજી ધનવાન વ્યક્તિ અઝીમ પ્રેમજીએ વિપ્રોના પ્રમુખ પદેથી નિવૃત્તિ લીધી છે. 

53 વર્ષ સુધી કામ કર્યા બાદ તેમણે પોતાની કંપનીનો વારસો દીકરા રીશદ પ્રેમજીને સોંપ્યો છે. 

રિશદ પ્રેમજીએ 31 જુલાઈથી પોતાના પિતાની જગ્યા સંભાળી છે. 

74 વર્ષીય અઝીમ પ્રેમજીએ કંપનીના પ્રમુખ પદેથી ભલે નિવૃત્તિ લઈ લીધી છે, પણ વર્ષ 2024 સુધી તેઓ કંપનીના ડિરેક્ટર અને ચૅરમૅન પદે યથાવત રહેશે. 

અઝીમ પ્રેમજીએ જ્યારે વિપ્રો કંપનીની શરૂઆત કરી હતી, ત્યારે તેમાં તેલ અને સાબુ વેચવામાં આવતા હતા. 

1985માં કંપનીએ આઈટી સૅક્ટરમાં પણ પગ મૂક્યો.... \n\nમને ઉપરના લેખ માટે સારું શીર્ષક આપો.
અઝીમ પ્રેમજીના નિર્ણયથી નાનું ગામ કેવી રીતે બની ગયું કરોડપતિ?